คราวนี้นายลักกี้จะพามาชิมขนมจีบกันที่ลาดพร้าวซอย 71 กันนะครับ ^^
โดยร้านขนมจีบร้านนี้ เป็นร้านที่มีขายทั้งขนมจีบซาลาเปา และเป็นร้านที่คนนิยมแวะซื้อกลับไปกินกันสม่ำเสมอ
และร้านขนมจีบที่ผมจะมารีวิวในวันนี้คือ

ร้าน ซาลาเปา-ขนมจีบ แม่ยาย ครับ ^^

ที่ตั้ง : ตึกแถว ชั้นล่าง ตรงข้ามซอยนาคนิวาท 8
การเดินทาง : ขับรถเข้าซอยลาดพร้าว 71 เลี้ยวเข้าถนนนาคนิวาท โดยร้านจะอยู่ตรงข้ามซอยนาคนิวาท 8

ร้าน ซาลาเปา-ขนมจีบ แม่ยาย จะเป็นร้านขายขนมจีบ-ซาลาเปา ที่เน้นซื้อกลับไปกินที่บ้านและมีบริการจัดส่งให้ถึงที่ด้วย
โดยร้านจะเปิดเป็นล่าง ของตึกแถว มีป้ายวางอยู่หน้าร้าน สังเกตได้ง่าย สามารถจอดรถหน้าร้าน และซื้อกินได้เลย

เมนูของร้าน ก็จะมีทั้งขนมจีบและซาลาเปาไส้ต่างๆ
ในส่วนของราคาซาลาเปานั้นผมไม่แน่ใจ แต่ถ้าเป็นขนมจีบ จะขายในราคา 5 ลูก 30 บาทได้

สำหรับในวันนี้ผมลองสั่งจนมจีบมาลองกินดู
ได้ขนมจีบขนาดลูกลางๆมา แป้งขนมจีบบางและใส้เนื้อหมูแน่นมาก ลองกินดู รสชาติจะหวานเนื้อหมูยิ่งกินกับน้ำจิ้มยิ่งอร่อย และหมูมันเด้งไม่แข็งไม่มีมันเลย ชอบๆ

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = อร่อยดีครับ ส่วนตัวแล้วชอบ อยากกินเยอะๆ
บรรยากาศ : 2 = ร้านเล็กๆ แต่ดูสะอาดและมีการจัดปันส่วนได้เป็นอย่างดี
บริการ : 3 = บริการตามมาตรฐาน
ราคา : 4 = ราคาถือว่าสูงพอสมควร แต่ก็ให้รสดีมากกว่าที่อื่นเช่นกัน ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 5 / 07 / 55

มาดูรูปกันดีกว่าครับ